CELEX: 32007R1141
Language: bg
Date: 2007-10-01 00:00:00
Title: Регламент (ЕО) № 1141/2007 на Комисията от 1 октомври 2007 година относно разрешително за 3-фитаза (ROVABIO PHY AP и ROVABIO PHY LC) като фуражна добавка (Текст от значение за ЕИП)

2.10.2007   
            
            
               BG
            
            
               Официален вестник на Европейския съюз
            
            
               L 256/17
            
         
      РЕГЛАМЕНТ (ЕО) № 1141/2007 НА КОМИСИЯТА
   
   от 1 октомври 2007 година
   относно разрешително за 3-фитаза (ROVABIO PHY AP и ROVABIO PHY LC) като фуражна добавка
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда, че добавките за използване при храненето на животните подлежат на разрешаване и определя основанията и процедурите за предоставяне на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешително относно препарата, посочен в приложението към настоящия регламент. Това заявление бе придружено от информацията и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешителното за препарата 3-фитаза, получен от Penicillium funiculosum (CBS 111.433) (ROVABIO PHY AP и ROVABIO PHY LC), като фуражна добавка за пилета за угояване, кокошки-носачки, прасенца (отбити от кърмене) и свине за угояване, който следва да се причисли към категорията „зоотехнически добавки“.
            
         
               (4)
            
            
               В становището си от 17 април 2007 г. и 22 март 2007 г. Европейският орган за безопасност на храните („органът“) заключи, че препаратът 3-фитаза, получен от Penicillium funiculosum (CBS 111.433) (ROVABIO PHY AP и ROVABIO PHY LC), не оказва неблагоприятно въздействие върху здравето на животните, човешкото здраве или околната среда (2). Органът заключи също така, че въпросният препарат не представлява каквато и да било друга опасност, която би могла да изключи разрешаването му в съответствие с член 5, параграф 2 от Регламент (ЕО) № 1831/2003. В становището си органът препоръчва подходящи мерки относно сигурността на потребителите. Той счита за ненужно да се определят специфични изисквания за мониторинг след пускането на пазара. Становището също така потвърждава доклада относно метода за анализ на фуражната добавка, внесен от Референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на препарата показва, че условията за разрешаване, определени в член 5 от Регламент (ЕО) № 1831/2003, са изпълнени. Следователно е целесъобразно употребата на посочения препарат да бъде разрешена, както е предвидено в приложението към настоящия регламент.
            
         
               (6)
            
            
               Мерките, предвидени в настоящия регламент, са съобразени със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, спадащ към категорията „зоотехнически добавки“ и към функционалната група на „подобрителите, увеличаващи смилаемостта на храната“, се разрешава като добавка при храненето на животните при условията, посочени във въпросното приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 октомври 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  Становище на Научната група по добавките и продуктите или веществата, използвани в храните за животни и на Експертната група по генетично модифицираните организми относно безвредността и ефикасността на ензимния продукт 3-фитаза, получен от Penicillium funiculosum (CBS 111.433) (ROVABIO PHY AP и ROVABIO PHY LC), като фуражна добавка за пилета за угояване, кокошки носачки, прасенца (отбити от кърмене) и свине за угояване, в съответствие с Регламент (ЕО) № 1831/2003. Прието на 17 април 2007 г. и 22 март 2007 г. Списание на ЕОБХ (2007 г.) 471, 1—29.
   
      ПРИЛОЖЕНИЕ
      
                  Идентификационен номер на добавката
               
               
                  Име на титуляра на разрешителното
               
               
                  Добавка
                  (търговско название)
               
               
                  Състав, химическа формула, описание, метод за анализ.
               
               
                  Животински вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Край на срока на разрешение
               
            
                  Активни единици/kg пълноценен фураж при съдържание на влажност 12 %
               
            
                  Категория: зоотехнически добавки. Функционална група: подобрители, увеличаващи смилаемостта на храната
               
            
                  4a1
               
               
                  Adisseo
               
               
                  3-фитаза
                  EC 3.1.3.8
                  (ROVABIO PHY AP и ROVABIO PHY LC)
               
               
                  
                               
                           
                           
                              Състав на добавката:
                              Препарат 3-фитаза, получен от Penicillium funiculosum (CBS 111 433) с минимална активност:
                              Твърдо състояние: 2 500 RPU (1)/g
                              Течно състояние: 1 000 RPU/ml
                           
                        
                               
                           
                           
                              Характеристика на активното вещество:
                              3-фитаза, получена от Penicillium funiculosum (CBS 111 433)
                           
                        
                               
                           
                           
                              Аналитични методи (2)
                              
                              Колориметричен метод, измерващ неорганичните фосфати, отделени чрез ензима от фитатен субстрат.
                           
                        
               
                  Пилета за угояване
               
               
                  —
               
               
                  350 RPU
               
               
                   
               
               
                  
                              1.
                           
                           
                              В упътването за използване на добавката и премикса да се посочат температурата на съхранение, срокът на годност и устойчивостта на гранулиране.
                           
                        
                              2.
                           
                           
                              Да се използва във фуражи, съдържащи повече от 0,23 % фосфор, свързан с фитин.
                           
                        
                              3.
                           
                           
                              За прасенца (отбити от кърмене) до 35 kg телесно тегло.
                           
                        
                              4.
                           
                           
                              Мерки за сигурността на потребителите: носене на предпазна маска на устата, предпазни очила и ръкавици по време на работа.
                           
                        
                              5.
                           
                           
                              Препоръчителни дози за килограм пълноценна храна за животни:
                              
                                          —
                                       
                                       
                                          пилета за угояване: 350-500 RPU,
                                       
                                    
                                          —
                                       
                                       
                                          кокошки носачки: 300-500 RPU,
                                       
                                    
                                          —
                                       
                                       
                                          прасенца (отбити от кърмене): 250-500 RPU,
                                       
                                    
                                          —
                                       
                                       
                                          свине за угояване: 350-500 RPU.
                                       
                                    
                        
               
                  22.10.2017 г.
               
            
                  Кокошки носачки
               
               
                  —
               
               
                  300 RPU
               
               
                   
               
            
                  Прасенца
                  (отбити от кърмене)
               
               
                  —
               
               
                  250 RPU
               
               
                   
               
            
                  Свине за угояване
               
               
                  —
               
               
                  350 RPU
               
               
                   
               
            
         (1)  1 RPU се равнява на количеството ензим, което освобождава 1 микромол неорганичен фосфат за 1 минута от субстрат на натриев фитат при определени условия (pH 5.5 и 37 °C).
      
         (2)  Подробности за методите за анализ са на разположение на уебсайта на референтната лаборатория на Общността на следния адрес: www.irmm.jrc.be/crl-feed-additives